Geen verdagtes nog vas ná Grabouw-aanvalle | Maroela Media
Nog nie een van die aanvallers betrokke by drie verskillende rooftogte in die omgewing van Grabouw in die Wes-Kaap, is al aangekeer nie.
Maroela Media het vroeër berig Henfré Nel is ernstig beseer nadat 'n rower hom in die gesin se huis op 'n plaas buite die dorp oorval het. Die aanvaller het toegang tot die huis gekry deur diefwering uit die raam te breek. Nel is verskeie kere met 'n mes gesteek.
Die aanvaller het onder meer 'n beursie en selfoon gebuit en ná die aanval te voet verdwyn. Hy is steeds soek.
In nóg 'n voorval is 'n gesin omstreeks 20:30 Sondagaand in hul huis op 'n plaas nagenoeg 15 km buite Grabouw oorrompel, het Mihlali Majikela, polisiewoordvoerder in die Wes-Kaap, bevestig. Drie mans het glo 'n gat in 'n heining gesny. Hulle was gewapen met vuurwapens en 'n skerp voorwerp.
"Nadat hulle die slagoffers vasgebind het, het hulle geld geëis, gevra waar die kluis is en die huis deursoek. Die verdagtes het 'n ongenoemde bedrag kontant, twee selfone en drie skootrekenaars geneem voordat hulle gevlug het," het Majikela gesê.
In 'n derde afsonderlike voorval is 'n veiligheidswag omstreeks 23:00 gisteraand, óók op 'n plaas in die Grabouw-omgewing, van sy vuurwapen, selfoon en 'n flits beroof.
Majikela het gesê die man is op die toneel vir sy beserings behandel en die saak word ondersoek.
"Niemand is nog in hegtenis geneem nie."
Die boere sal moet verantwoordelikheid vat van die instroming, deur plaaslike mense werk te ontsê. Hul verander die Kaapse demografie en maak dit gevaarlik vir almal deur die DA en ANC te help in ethnic cleansing.
As daar weer n trokdrywer vermoor word by De Doorns, kan die boere maar skuld kry.
Niemand in hegtenis geneem nie en dit klink bekend .
Ja wat deesdae ry boere mos werkers in om die werk te kom doen wat die mense gedoen het wat op plase bly vreemdelinge wat hul nie ken word op plase toe gelaat om rond te kyk en te kyk waar die swak punte is want boere is baie gerus